
ROMÂNIA


JUDEȚUL SATU MARE

COMUNA HOMOROADE

CABINET PRIMAR

DISPOZIȚIA Nr. 2/2023
privind acordarea indemnizației de hrană pentru persoanele încadrate în funcția de asistent personal a persoanelor cu handicap grav

Primarul comunei Homoroade, judetul Satu Mare.

În baza referatului secretarului general al UAT, înregistrat sub nr. 2 din 03.01.2023;


Având în vedere prevederile art.18 din Legea-cadru nr. 153/2017 privind salarizarea personalului plătit din fonduri publice, cu modificările și completările ulterioare;

Raportat la nivelul anului 2019, invocăm prevederile HG nr. 937/2018 pentru stabilirea salariului de bază minim brut pe țară garantat în plată;

Prevederile Legii nr. 53/2003 privind Codul Muncii, cu modificările și completările ulterioare;

Ținând cont de prevederile Legii nr.52/2003 privind transparența decizională în administrația publică, cu modificările şi completările ulterioare;
            În temeiul prevederilor art. 155 alin. (1) lit. d) coroborat cu alin. (5) lit. e), art. 196 alin. (1) lit. b) din OUG nr. 57/2019 privind Codul administrativ:
DISPUNE


Art. 1. (1) Începând cu data de 01 ianuarie 2023 , se acordă indemnizația de hrană pentru persoanele încadrate în funcția de asistent personal a persoanelor cu handicap grav, conform anexei care face parte integranta din prezenta dispozitie.

   





(2) Indemnizația de hrană se acordă lunar și reprezintă a 12-a parte din două salarii minime brute pe țară garantate în plată și va avea următoarea valoare :(2x2080)/12= 347 lei brut/lună.


Art. 2. Cu ducere la îndeplinirea prezentei dispoziţii se încredinţează Compartimentul financiar-contabil și achiziții publice.


Art. 3. Prezenta dispoziție se poate contesta în condițiile Legii nr. 554/2004 privind contenciosul administrativ, cu modificările și completările ulterioare.

Art. 4. Secretarul general al comunei Homoroade va comunica prezenta dispoziție persoanelor și instituțiilor în drept.

